Σαρία Δωδεκανήσου

Η Σαρία είναι νησί του Αιγαίου που περιβρέχεται από το Καρπάθιο πέλαγος. Η Σαρία ανήκει στα ΔωδεκάνησαΕγκυκλοπαίδεια Νέα Δομή, Αθήνα 1996, τόμ. 30, σελ. 251 και βρίσκεται απέναντι ακριβώς από τη βόρεια άκρη της Καρπάθου.

 Γεωγραφία 

μικρογραφία|Η παραλία Παλάτια της Σαρίας και στο βάθος το φαράγγι του ποταμού του Έντη.
μικρογραφία|Το Στενό της Σαρίας. Η νήσος Σαρία στα δεξιά και η νήσος Κάρπαθος στα αριστερά.
Η Σαρία έχει έκταση 20,4 τ.χλμ. και υψόμετρο 631 μ. (2.067 πόδια). Σύμφωνα με την απογραφή του 2011 στον υφιστάμενο οικισμό στο βόρειο τμήμα της νησίδας (Άργος ή Κάτω Γη), κατοικούν 45 άνθρωποι«ΦΕΚ αποτελεσμάτων ΜΟΝΙΜΟΥ πληθυσμού», σελ. 10842 (σελ. 368 του pdf), εκ των οποίων 22 επιστήμονες που κάνουν έρευνες για τη μεσογειακή φώκια, όπως οι ίδιοι δήλωσαν. Η συντομότερη προσέγγιση στο Άργος γίνεται από την θάλασσα και πιο συγκεκριμένα από την παραλία των Παλατιών μέσω του φαραγγιού του ποταμού του Έντη. Χωρίζεται από την Κάρπαθο με έναν ρηχό και στενό πορθμό, το "Στενό της Σαρίας", πλάτους 100 μέτρων και βάθους 2,5 μέτρων, ο οποίος είναι απαγορευτικός για τη διέλευση σκαφών μεγάλου βυθίσματος. Βορειότερο σημείο του νησιού αποτελεί το ακρωτήριο Παρασπόρι, νοτιότερο το ακρωτήριο Πάνω Ρίβα, ανατολικότερο το Ακρωτήριο Άσπρουας και δυτικότερο η άκρα Ακρωτήρι.

 Ιστορία - Αξιοθέατα 
μικρογραφία|Ο αγροτικός οικισμός Άργος, στην Κάτω (γ)ή της Σαρίας.
Στα πολύ παλιά χρόνια το νησί αποτελούσε τμήμα της Καρπάθου που χωρίστηκε από αυτήν μέσω της θαλάσσιας διάβρωσης. Στη Σαρία και πιο συγκεκριμένα στη θέση Παλάτια, σύμφωνα με αμφισβητούμενη μαρτυρία του γεωγράφου Στράβωνα, τοποθετείται η ύπαρξη πόλης με το όνομα NίσυροςΕλληνικό Πανόραμα, τ. 83, σελ. 12-40. Το νησί είναι διάσπαρτο από αρχαία μνημεία, ερείπια και υπολείμματα αρχαίων οικισμών, ενώ αποτέλεσε και ορμητήριο Σαρακηνών πειρατών. Το αρχαίο όνομά της ήταν Σάρος και τον 5ο αι.π.Χ. ανήκε στην Αθηναϊκή Συμμαχία.

Στη Σαρία  υπάρχουν ίχνη από την παρουσία του ανθρώπου της νεολιθικής εποχής και της  πρώιμης εποχής του χαλκού. Έχουν βρεθεί λείψανα οχύρωσης στη δυτική πλαγιά του λόφου Κάστελλος από την περίοδο των ιστορικών χρόνων. Στη θέση Παλάτια υπάρχουν παλαιοχριστιανικά και μεσαιωνικά κτίσματα, ενώ ο ιδιόμορφος μεσαιωνικός οικισμός του 10ου αι. με τα παράξενα θολωτά κτίσματα, που βρίσκεται στο λόφο πάνω από τα Παλάτια, πιθανολογείται ότι ήταν αραβικός οικισμός ή ορμητήριο Σαρακηνών πειρατών"Ιστορίες της άγονης γραμμής", Ελευθεροτυπία - Γεωτρόπιο, Σάββατο 26 Σεπτεμβρίου 2009.

Είναι σημαντικός βιότοπος και τόπος αναπαραγωγής για πουλιά και θαλάσσιους οργανισμούς και έχει χαρακτηριστεί "Σημαντική Περιοχή για τα Πουλιά της Ευρώπης", αφού φιλοξενεί αξιόλογο αριθμό σπάνιων αρπακτικών πουλιών, όπως ο Σπιζαετός (Hieraaetus fasciatus), η Αετογερακίνα (Buteo rufinus), και ο Μαυροπετρίτης (Falco eleonorae)"Σημαντικές περιοχές για τα πουλιά της Ελλάδος", Ελληνική Ορνιθολογική Εταιρία. Η Σαρία μαζί με την Κάρπαθο και τη γύρω θαλάσσια περιοχή, λόγω της ποικιλίας οικοτόπων που διαθέτουν και των σπάνιων ειδών που φιλοξενούν τόσο σε εθνικό όσο και ευρωπαϊκό επίπεδο, ανήκουν στο Δίκτυο Natura 2000. Κατά τους θερινούς μήνες οι παραλίες του νησιού κατακλύζονται από πολλούς παραθεριστές.

 Διοικητικά 
Ως οικισμός αναφέρεται επίσημα μετά την ένωση των Δωδεκανήσων με την Ελλάδα το 1948 στο ΦΕΚ 248Α - 28/09/1948 να προσαρτάται στην τότε κοινότητα Ολύμπου. Αυτοδιοικητικά η νησίδα, σύμφωνα με το Πρόγραμμα Καλλικράτης (Νόμος 3852/2010) και τη μετέπειτα τροποποίησή του με το Πρόγραμμα Κλεισθένης (Νόμος 4555/2018), υπάγεται στη Δημοτική Ενότητα Ολύμπου του Δήμου Καρπάθουαπό το www.dhmos.gr.

 Δείτε επίσης 
 Όλυμπος Καρπάθου
 Κάρπαθος

 Παραπομπές 

 Βιβλιογραφία 
 Ελληνικό Πανόραμα, Τεύχος 83 (2011).

 Εξωτερικοί σύνδεσμοι 

 Ελληνική Ορνιθολογική Εταιρία
 Ελλάδος Περιήγηση
 Κάρπαθος και πολιτισμός, Σύλλογος απανταχού Καρπαθίων
 Εταιρεία για τη Μελέτη και Προστασία της Μεσογειακής Φώκιας

Κατηγορία:Δωδεκάνησα
Κατηγορία:Γεωγραφία της Καρπάθου
Κατηγορία:Όλυμπος Καρπάθου